《赵仲缜梅川》
宋代·韩元吉

堂前面群山，堂下俯流水。
扬雄一区宅，岁晚休在此。
将无山水一，更为风物美。
城隅三家渡，华屋照清泚。
举手招梅仙，低头叫陆子。
前松后梧竹，左桂右兰芷。
江花漾茶瓯，岩树排棐几。
客来索无有，樽酒间图史。
不作隐士庐，合号君子里。
吾人天潢秀，时至当决起。
饱餐南岳芋，閒曳东郭履。
山名不负侬，因之得名字。
弹垸坷前卜，问舍真早计。
笑杀陶渊明，酒资良未遂。

作者简介：韩元吉(1118～1187),南宋词人。字无咎，号南涧。汉族，开封雍邱（今河南开封市）人，一作许昌（今属河南）人。韩元吉词多抒发山林情趣。著有《涧泉集》、《涧泉日记》、《南涧甲乙稿》、《南涧诗余》。存词80余首。